Иван Вазов
Подаръкът

chitanka.info

На гимназистката Н. Цветкова

Хубав дар, дете, сполай,

хубаво ти — и сърцето:

замириса ми на май,

пролет лъхна ми в небето.

В твоя миличък привет —

усмих росен на зората —

чува тъжният поет

на трендафила душата.

Ясен става ми света,

луч огрей ли мойте нощи,

видя ли се във скръбта,

скъп че някому съм още.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.